На основу Решења Председника градске општине Младеновац број II-00-06-2/1826/2022 од 2.12.2022. године о спровођењу поступка прикупљања писмених понуда ради издавања у закуп пословног простора - локала која се налази у ул. Краља Петра I бр. 183 у Младеновцу, расписује се

**О Г Л А С**

**за учешће у поступку прикупљања писмених понуда** **ради издавања у закуп пословног простора које ће се одржати дана 21.12.2022. године, са почетком у 12:00 часова, у малој сали Скупштине градске општине Младеновац, у ул. Јанка Катића бр. 6**

**1.** Предмет прикупљања писмених понуда ради издавања у закуп је **пословни простор - локал који се налази у ул. Краља Петра I бр. 183 у Младеновцу површине од 105,00 m2,** на коме градска општина Младеновац има право коришћења и управљања.

 У овом пословном простору могу се обављати све врсте делатности.

 Пословни простор се даје у виђеном стању, на одређено време до 5 година.

 Почетна цена закупнине износи **720,00 дин/m2** са ПДВ-ом, са минималним лицитационим кораком од 50,00 динара.

**2**. Право учешћа у поступку прикупљања понуда имају сва правна и физичка лица (предузетници) која су регистрована за обављање одговарајуће делатности, као и претходни закупци пословног простора из фонда ГО Младеновац који су, до дана подношења писмених понуда, у потпуности измирили своје доспеле обавезе из уговора, односно предуговора, осим оних правних и физичких лица која по одредбама Одлуке о пословном простору градске oпштине Младеновац, не могу стећи статус закупца, односно учествовати у поступку прикупљања понуда.

Физичка лица која нису регистрована за обављање одговарајуће делатности, дужна су да се изјавом коју прилажу уз понуду, обавежу да ће у року од 3 дана од дана одржаног поступка прикупљања писмених понуда, доставити доказ о поднетом захтеву надлежном органу за регистрацију, а да ће у наредном року од 30 дана доставити доказ о извршеној регистрацији за обављање одговарајуће делатности у складу са огласом.

Право учешћа у поступку давања у закуп не могу имати:

- подносиоци неуредних, непотпуних и неблаговремених понуда,

- претходни закупац пословног простора против кога је општина покренула поступак пред надлежним судом у вези спора насталог из закуподавног односа,или му је отказан закуп пословног простора у претходном периоду од три године из разлога предвиђених одлуком.

- лица чији чланови уже породице ( родитељи, деца, брат, сестра ) имају дуговања према општини по основу уговора о закупу пословног простора из претходног периода, која дуговања општина није успела намирити.

**3.** Учесници у поступку прикупљања писмених понуда ће бити дужни да уз понуду приложе доказ о уплати депозита за учешће у поступку прикупљања писмених понуда у висини 2 минималне закупнине у износу од **151.200,00 динара**, који износ се уплаћује на благајни Управе градске општине Младеновац, сваког радног дана од 7:30 до 15:30 часова, односно на уплатни рачун ГО Младеновац број 840-719804-33, број модела 97, позив на број 82-070. Уколико се депозит плаћа на уплатни рачун ГО Младеновац, а уплатилац је физичко лице уз понуду обавезно доставити копију платне картице са бројем текућег рачуна на који ће се извршити повраћај депозита.

**4.** Писмене понуде се подносе Комисији за пословни простор градске општине Младеновац, на јединственом обрасцу( који можете преузети код службеног лица у Услужном центру ГО Младеновац, у Ул. Краља Петра I бр. 175 или на сајту ГО Младеновац на адреси <https://www.mladenovac.gov.rs/index.php/e-uprava/imovinsko-pravni-poslovi/zakup-poslovnog-prostora> )узапечаћеној коверти, препоручено поштом или непосредно преко Писарнице Управе градске општине Младеновац, са назнаком: "Понуда - НЕ ОТВАРАЈ".

**5.** **Писмена понуда обавезно садржи** следеће податке и доказе, и то:

I у случају када је подносилац понуде физичко лице:

- фотокопија личне карте,

- пуномоћје за лице које заступа подносиоца понуде,

- доказ о уплати депозита за учешће у поступку прикупљања понуда,

- износ закупнине која се нуди,

- копију платне картице са бројем текућег рачуна на који ће се извршити повраћај депозита.

- податке о делатности која би се обављала у пословном простору,

- изјава којом се обавезују да ће у року од 3 дана од дана одржаног поступка прикупљања понуда, доставити доказ о поднетом захтеву надлежном органу за регистрацију, а да ће у наредном року од 30 дана доставити доказ о извршеној регистрацији за обављање одговарајуће делатности у складу са огласом,

**-**изјава подносиоца понуде оверену код нотара да он, нити чланови његове уже породице у смислу одредби чл. 16. Одлуке, немају никаквих дуговања према општини Младеновац, по основу обавеза проистеклих из претходног уговора о закупу,

- изјава да је упознат са условима из огласа за давање у закуп пословног простора и да прихвата услове из огласа, као и да потврђује да испуњава услове у вези са обављањем делатности у предметном пословном простору, у складу са овим решењем.

II у случају када је подносилац понуде правно лице (предузетник или привредно друштво):

- назив и седиште, ПИБ и матични број,

- доказе о регистрацији за обављање одговарајуће делатности (Решење Агенције за привредне Регистре којим је извршен упис привредног друштва, Решење Агенције за привредне Регистре којим је извршен упис радње, Решење Привредног суда у Београду којим је извршен упис установе и сл.),

- уговор са банком о отварању и вођењу жиро рачуна и картон депонованих потписа,

- потврда Народне банке Србије да рачун преко којег послује није у блокади,

- копија личне карте оснивача,

- износ закупнине која се нуди,

- доказ о уплати депозита за учешће у поступку прикупљања понуда,

- пуномоћје за овлашћено лице које заступа подносиоца понуде и копија његове личне карте,

- изјава да је упознат са условима из огласа за давање у закуп пословног простора и да прихвата услове из огласа, као и да потврђује да испуњава услове у вези са обављањем делатности у предметном пословном простору, у складу са овим решењем.

**6.** Благовременим ће се сматрати оне понуде које су пристигле у затвореним ковертама најкасније сат времена пре отварања писмених понуда.

**7.** Избор најповољнијег понуђача у поступку прикупљања писмених понуда врши се применом критеријума висине понуђене закупнине.

Уколико у поступку прикупљања писмених понуда два или више понуђача, понуде исти износ закупнине, Комисија ће позвати понуђаче који су понудили исти износ закупнине, да у року од три дана од дана пријема позива, доставе нову писмену затворену понуду, са увећаним износом закупнине у односу на претходно дату понуду, а које понуде ће Комисија отворити и утврдити најповољнијег понуђача.

Уколико понуђачи из претходног става у року од три дана не доставе нову понуду, односно ако су понуђачи доставили нову понуду са истоветном закупнином, Комисија ће путем жреба извршити избор најповољнијег понуђача.

**8.** Учесник који је понудио највећи износ закупнине у поступку прикупљања писмених понуда, дужан је да одмах након избора за најповољнијег понуђача, уплати на рачун закуподавца:

- договорени износ који се има сматрати првом месечном закупнином, као и

 - износ у висини три излицитиране месечне закупнине на посебан депозитни рачун као средство обезбеђења плаћања или оверену и потписану меницу регистровану код Народне банке Србије са меничним овлашћењем на износ од три излицитиране месечне закупнине и картон депонованих потписа

и да најкасније у року од три дана од избора за најповољнијег понуђача достави доказ о томе. **9.** Заинтересована лица могу вршити разгледање непокретности која се даје у закуп сваког радног дана од 7:30 до 15:30 часова, почев од дана објаве огласа до 20.12.2022. године.

Оглас ће бити отворен до **21.12.2022. године до 11:00 часова**, сат времена пре почетка јавног отварања понуда.

 Оглас за прикупљање писмених понуда објавити на огласној табли Управе градске општине Младеновац, излогу локала у ул. Краља Петра I бр. 183 и на сајту градске општине Младеновац,

**За све информације обратити се службеном лицу Одељења за имовинско-правне и стамбене послове и пословни простор Управе ГО Младеновац Јелени Милашиновић на број телефона: 011/8241-673.**